เขตชูโอ (ไซตามะ)

เขตชูโอ (แปลตรงตัว: "เขตกลาง") เป็นหนึ่งในสิบเขตของนครไซตามะ จังหวัดไซตามะ ตั้งอยู่ทางทางทิศเหนือของโตเกียวห่างไปประมาณ 20 กิโลเมตร มีขนาดพื้นที่ sqmi มีจำนวนประชากรทั้งสิ้น 104,085 คน มีความหนาแน่นของประชากร 12,406 คนต่อตารางกิโลเมตร แม้ว่าจะมีชื่อว่าเขตกลาง แต่เขตนี้ไม่ใช่ศูนย์กลางการบริหารหรือการค้าของนครไซตามะ โดยศูนย์กลางการบริหารจะอยู่ที่เขตอูราวะ และศูนย์กลางทางการค้าจะอยู่ที่เขตโอมิยะ

**ภูมิศาสตร์**
แม่น้ำโคนูมะไหลผ่านเขตชูโอ

**รูปร่างและตำแหน่งที่ตั้ง**
เขตชูโอตั้งอยู่ทางทิศตะวันตกของใจกลางนครไซตามะ ซึ่งเป็นเมืองหลวงของจังหวัดไซตามะ เขตชูโอมีรูปร่างคล้ายลิ่มมีปลายแหลมด้านทิศใต้ มีความยาวประมาณ 5.5 กิโลเมตรในแนวเหนือ-ใต้ และยาวประมาณ 3.5 กิโลเมตรในแนวตะวันตก-ตะวันออก มีพื้นที่ 8.39 ตารางกิโลเมตร เขตชูโอตั้งอยู่บนที่ราบคันโต มีระดับความสูงไม่มาก โดยมีจุดที่ต่ำที่สุดอยู่ที่โอโตะนิโจเมะ สูงจากระดับน้ำทะเล 4.7 เมตร และจุดสูงสุดอยู่ที่ซูซูยะยนโจเมะ สูงจากระดับน้ำทะเล 16.6 เมตร แม่น้ำส่วนใหญ่ไหลในแนวเหนือ-ใต้ลงมาในเขตนี้ ดังนั้น การเดินทางจากตะวันตก-ตะวันออกข้ามเขตจึงต้องเดินทางข้ามพื้นที่ราบสูงและแอ่งสลับกันไปมา จุดทางตะวันออกสุดของที่ราบสูงเหล่านี้คือ โอมิยะไดอิจิ ซึ่งทางตะวันตกของที่ราบสูงนี้เป็นที่ตั้งของแม่น้ำโคนูมะ ซึ่งอยู่ใจกลางของแอ่งนี้ที่ยาว 500 เมตร โอมิยะไดอิจิทอดยาวไปทางตะวันตกของแอ่งน้ำนี้จนกระทั่งไปบรรจบกับแอ่งอีกแห่งที่เกิดจากแม่น้ำอารากาวะที่จุดตะวันตกสุดของเขต

**การใช้ที่ดิน**
สำนักงานเขตชูโอ นครไซตามะ
พื้นที่ 482.9 เฮกตาร์จากทั้งหมด 839 เฮกตาร์ของเขตนี้ใช้เป็นพื้นที่ที่อยู่อาศัย และด้วยเหตุนี้ ทั้งพื้นที่ของเขตจึงได้รับการกำหนดให้เป็น "เขตที่มีผู้อยู่อาศัยหนาแน่น" (densely inhabited district, DID) เมื่อ ค.ศ. 2005 แม้จะดูเหมือนไม่มีพื้นที่เกษตรกรรม แต่ก็สามารถเห็นพื้นที่ดังกล่าวได้บางส่วนทั้งสองฝั่งของแม่น้ำโคนูมะ ซึ่งบนฝั่งตะวันออกนั้นเป็นที่ตั้งของสำนักงานเขต สถานีดับเพลิง และห้องสมุด ส่วนปลายด้านเหนือของเขตนี้เป็นส่วนหนึ่งของศูนย์กลางเมืองใหม่ไซตามะ (Saitama New Urban Center) ซึ่งเป็นที่ตั้งของหน่วยงานการบริหารส่วนภูมิภาคต่าง ๆ ของคันโต และสนามกีฬาไซตามะซูเปอร์อารีนา

**เขตข้างเคียง**
 นครไซตามะ จังหวัดไซตามะ
** เขตซากูระ
** เขตมินามิ
** เขตอูราวะ
** เขตโอมิยะ

**ภูมิอากาศ**
อุณหภูมิเฉลี่ยระหว่าง ค.ศ. 2007 ถึง 2011 อยู่ที่ 15.4 °C โดยมีแดดเฉลี่ย 53 วัน ในแง่ของปริมาณน้ำฝน เขตชูโอมีปริมาณหยาดน้ำฟ้าเฉลี่ย 1,359 มิลลิเมตรต่อปีระหว่าง ค.ศ. 2007 ถึง 2011 โดยมีฝนตกเฉลี่ย 108 วัน และมีหิมะตกเฉลี่ย 10 วัน

**ประวัติศาสตร์**
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งเมืองโยโนะขึ้นโดยอยู่ภายในอำเภอคิตาอาดาจิ จังหวัดไซตามะ ต่อมาได้มีแผนการยุบเมืองโยโนะเพื่อรวมเข้ากับนครอูราวะและนครโอมิยะ ซึ่งถูกปฏิเสธจากการลงประชามติเมื่อ ค.ศ. 1955 และเมืองโยโนะก็ได้รับการยกฐานะเป็นนครเมื่อวันที่ 15 กรกฎาคม ค.ศ. 1958 ต่อมาวันที่ 1 พฤษภาคม ค.ศ. 2001 นครโยโนะได้รวมเข้ากับนครอูราวะและนครโอมิยะเพื่อจัดตั้งเทศบาลแห่งใหม่ที่ชื่อนครไซตามะ และเมื่อนครไซตามะได้รับการประกาศให้เป็นนครใหญ่ที่รัฐกำหนดใน ค.ศ. 2003 พื้นที่ที่สอดคล้องกับนครโยโนะเดิมก็กลายมาเป็นเขตชูโอ โดยมีการปรับเปลี่ยนเขตแดนเล็กน้อยจากนครโอมิยะและนครอูราวะเดิม

**การศึกษา**
เขตชูโอมีโรงเรียนประถมศึกษาสังกัดเทศบาล 8 แห่ง โรงเรียนมัธยมศึกษาตอนต้นสังกัดเทศบาล 4 แห่ง และเอกชน 1 แห่ง และโรงเรียนมัธยมศึกษาตอนปลายสังกัดจังหวัด 3 แห่ง
โรงเรียนมัธยมศึกษาตอนต้นสังกัดเทศบาลนครไซตามะ- ฮาจิโอจิ (lang|ja|八王子中学校)- โยโนะฮิงาชิ (lang|ja|与野東中学校)- โยโนะมินามิ (lang|ja|与野南中学校)- โยโนะนิชิ (lang|ja|与野西中学校)
โรงเรียนประถมศึกษาสังกัดเทศบาลนครไซตามะ- คามิโอจิไอ (lang|ja|上落合小学校)- โอโตะ (lang|ja|大戸小学校)- ชิโมโอจิไอ (lang|ja|下落合小学校)- ซูซูยะ (lang|ja|鈴谷小学校)- โยโนะฮาจิมัง (lang|ja|与野八幡小学校)- โยโนะฮมมาจิ (lang|ja|与野本町小学校)- โยโนะมินามิ (lang|ja|与野南小学校)- โยโนะเซโฮกุ (lang|ja|与野西北小学校)

**การขนส่ง**

**รถไฟ**
 20px บริษัทรถไฟญี่ปุ่นตะวันออก (JR East): สายไซเกียว
** สถานี: มินามิโยโนะ – โยโนะฮมมาจิ – คิตะโยโนะ
สถานีรถไฟโยโนะ และสถานีรถไฟไซตามะชินโตชิง บนทางรถไฟสายเคฮิง–โทโฮกุ (สถานีไซตามะชินโตชิงยังตั้งอยู่บนสายทากาซากิ และสายหลักโทโฮกุอีกด้วย) ตั้งอยู่บนพรมแดนระหว่างเขตชูโอกับและเขตอื่น ๆ ของนครไซตามะ แต่ในทางการแล้ว สองสถานีนี้ตั้งอยู่ในเขตอูราวะและเขตโอมิยะตามลำดับ

**รถบัส**
 โคกูไซโกเงียวบัส (国際興業バス) ให้บริการในพื้นที่ส่วนใหญ่ของเขต- เซบุบัส (西武バス) ให้บริการบริเวณด้านใต้ของเขตเป็นหลัก

**ทางหลวง**
 alt=S5 ทางด่วนชูโตะ สายโอมิยะ- 17- 463

**สถานที่ที่น่าสนใจ**
สวนโยโนะ
ไซตามะซูเปอร์อารีนา- สวนโยโนะ- ศูนย์กลางเมืองใหม่ไซตามะ- ไซตามะซูเปอร์อารีนา

**อ้างอิง**

**แหล่งข้อมูลอื่น**
 เว็บไซต์ทางการของเขตชูโอ ja-  คลังข้อมูลอินเทอร์เน็ตของเว็บไซต์ของนครโยโนะ
ชูโอ